钦定古今图书集成/理学汇编/经籍典/第084卷 > 王申子周易辑说 > 《先后天或问》
## 钦定古今图书集成/理学汇编/经籍典/第084卷 > 王申子周易辑说 > 《先后天或问》

或问曰：“《玉井难子》之说云：‘所谓先天者，太极未判之
先，元有此《易》，借圣人手画出来，一阴一阳，逐节生去，
不待安排。若先于天而天同之者，邵子所谓‘画前元
有之《易》，所谓先天之《易》也，此伏羲氏之《易》也。所谓后
天之《易》者，文王因伏羲已成之卦，移易方位，以应天
之时，应地之方，若后于天而奉天者，今阴阳家皆用
之。邵子所谓‘入用之位’，所谓‘后天之《易》也。谓子以伏
羲之《易》为先天，文王之《易》为后天，为不然，如何’’’？”曰：“愚
谓先天后天，只合如今人说前日后日，前时后时，时
与日亦本于天而用于人者，非先于天后于天之谓。
果如所说，先‘后’二字皆合音去声。况谓先天借圣人
手画出来，颇似渺茫。谓后天移《易》方”位，以应天应地，
颇似作为。所谓太极未判之先，元有此易。此不过言
其理而已，正如《大传》言“生生之谓《易》”，而后言“成象之
谓干”之《易》也。邵子所谓画前元有《易》，亦言其理而已。
曰画前，则是未有画也明矣。皆非谓伏羲有画之《易》
也。愚谓：通于天者，河也；龙马负图而出于河，伏羲因
之画卦于先，是为先天；中于地者，《洛》也。神龟负《书》而
出于《洛》，文王取之，重位八卦于后，是为“后天。”羲先文
后，岂不简易，岂不明白欤？